|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** |  **Nr. GND/2025/15** |
|  |  **(protokols Nr.3; 9.p.)** |

**Par nekustamā īpašuma Stāmerienas pagastā ar nosaukumu “Namsadu pļava” atsavināšanu**

Izskatīts **Gulbenes novada Stāmerienas pagasta pārvaldes**, reģistrācijas Nr.40900015520, juridiskā adrese: “Vecstāmeriena”, Vecstāmeriena, Stāmerienas pagasts, Gulbenes novads, LV-4406, 2023.gada 8.septembra iesniegums Nr. ST/4.3/23/44 (Gulbenes novada pašvaldībā saņemts 2023.gada 8.septembra un reģistrēts ar Nr. GND/5.13.2/23/1809-G), ar lūgumu nodot atsavināšanai Gulbenes novada pašvaldībai piederošo nekustamo īpašumu Stāmerienas pagastā ar nosaukumu “Namsadu pļava”, ar kadastra numuru 5088 004 0354, kas sastāv no zemes vienības ar kadastra apzīmējumu 50880040352, 5,098 ha (pirms kadastrālās uzmērīšanas) platībā. Iesniegumā norādīts, ka Gulbenes novada Stāmerienas pagasta pārvalde ir veikusi izvērtēšanu un secinājusi, ka minēto nekustamo īpašumu nav saimnieciski izdevīgi uzturēt kā lauksaimniecībā izmantojamu zemi un tā netiks izmantota pašvaldības autonomo funkciju veikšanai.

Atbilstoši Gulbenes novada pašvaldības domes 2024.gada 30.maija lēmumam Nr. GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes” (protokols Nr. 11; 51.p), veiktās Gulbenes novada pašvaldības pagastu pārvalžu reorganizācijas rezultātā ar 2024.gada 1.oktobri izveidota Litenes, Stāmerienas un Stradu pagastu apvienības pārvalde, reģistrācijas numurs 40900041203, kas ir Gulbenes novada Stāmerienas pagasta pārvaldes tiesību, lietvedības, arhīva, saistību, t.sk., darba tiesisko attiecību, mantas, finanšu līdzekļu, ilgtermiņa ieguldījumu, funkciju pārņēmēja.

Gulbenes novada pašvaldības īpašuma tiesības uz nekustamo īpašumu Stāmerienas pagastā ar nosaukumu “Namsadu pļava”, kadastra numurs 5088 004 0354, kas sastāv no zemes vienības ar kadastra apzīmējumu 50880040352 ar platību 5.02 ha (pēc kadastrālās uzmērīšanas), 2024.gada 5.septembrī ar Vidzemes rajona tiesas lēmumu ir reģistrētas Stāmerienas pagasta zemesgrāmatas nodalījumā Nr. 100000902198.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Stāmerienas pagastā ar nosaukumu “Namsadu pļava”, kadastra numurs 5088 004 0354, kas sastāv no zemes vienības ar kadastra apzīmējumu 50880040352 un platību 5,02 ha, atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētāja vietniece G.Švika